Seimo rūmai

Seimo rūmai – Lietuvos Respublikos Seimo pastatų kompleksas Vilniaus miesto centrinėje dalyje.

 Istorija 

Rūmai pradėti statyti buvusio Jaunimo stadiono vietoje. 1976–1980 m. vyko pirmojo pastato statyba (jai vadovavo architektai Algimantas Nasvytis ir Vytautas Nasvytis). Į pastatą iš LSSR Valstybinio akademinio operos ir baleto teatro pastato persikėlė Lietuvos SSR Aukščiausioji Taryba.

1978 m. šalia pastatytas LSSR finansų ministerijos pastatas (architektas Andrius Gudaitis), o 1979 m. – Respublikinės profesinių sąjungų tarybos rūmai (architektas Česlovas Mazūras)http://www.autc.lt/lt/architekturos-objektai/1470?ss=Seimo&type=1&rt=3 . XX a. pabaigoje šie pastatai perduoti Seimui ir pervadinti į Seimo II-uosius (buvęs LSSR finansų ministerijos pastatas) ir III-iuosius (buvę Respublikinės profesinių sąjungų tarybos rūmai) rūmus.

1993–1997 m. I rūmų vakarinėje dalyje dirbo Prezidento kanceliarija.

2006 m. pradėta statyti nauja parlamento salė, nugriauti senieji II-ieji rūmai. 2007 m. rugsėjo 10 d. atidaryta nauja salė, kainavusi 50 mln. litų. Rekonstrukcijos metu Seimo I-ieji, II-ieji ir III-ieji rūmai buvo sujungti. I-ųjų rūmų parlamento salė naudojama šventiniams renginiamshttp://www.lrs.lt/sip/portal.show?p_r=15426&p_k=1 . 2008 m. atlikti rekonstrukcijos darbai III-iuose rūmuose, 2009, 2011–2012 m. ir 2014–2015 m. – I-iuose rūmuosehttps://www.lzinios.lt/lzinios/lietuva/seimo-rumuose-vel-dirbs-statybininkai/204052 .

2017 m. buvęs leidyklos „Valstybės žinių“ pastatas tapo Seimo IV-aisiais rūmais. Jų 3–4 a. įsikūrė Vyriausioji rinkimų komisija.https://www.vrk.lt/naujienos/-/content/10180/1/naujas-vyriausiosios-rinkimu-komisijos-adresas-%E2%80%93-gyneju-g-8-vilnius

 Galerija 

 Šaltiniai 

Kategorija:Vilniaus pastatai
Kategorija:Lukiškės